
Zámer prevodu majetku formou predaja
v zmysle ustanovenia § 9a ods. 15, písm. f) zákona č. 138/1991 Zb. o majetku obcí v znení neskorších predpisov
Mesto Trnava v súlade s ustanovením § 9a ods. 15, písm. f) zákona č. 138/1991 Zb. o majetku obcí v znení neskorších predpisov a v znení § 5 ods. 2 písm. a), i), a n) Zásad hospodárenia a nakladania s majetkom Mesta a s majetkom štátu, ktorý Mesto užíva (ďalej  len „Zásad“), zverejňuje zámer previesť kúpnou zmluvou, z dôvodov hodných osobitného zreteľa:
nehnuteľnosť v k. ú. Trnava, v meste Trnava, novovzniknutý pozemok parcela registra „C“ č. 6295/58, druh pozemku ostatná plocha s výmerou 41 m2 oddelený z pozemku parcela registra „E“ č. 976 s celkovou výmerou 10641 m2 druh pozemku záhrada, evidovaná na mape určeného operátu, zapísaná na LV č. 5000 vo vlastníctve Mesta Trnava na základe Geometrického plánu č. 45/2025, vyhotoveného dňa 29. 5. 2026 spoločnosťou GEOVIA, s. r. o., Račianska 24C, Bratislava, IČO: 45 249 261, úradne overeného  22. 7. 2026 pod číslom G1-722/2026 Okresným úradom Trnava, katastrálnym odborom, za sumu 8 459,27 eura (cena za pozemok 8 219,27 + 240,- za znalecký posudok). Cena za pozemok bola stanovená znaleckým posudkom zo dňa 6. 8. 2026, č. 36/2026, vyhotoveným Ing. Martou Chrenkovou, Ulica Ľudmily Podjavorinskej 33, 917 00 Trnava, znalkyňou v odbore Stavebníctvo, odvetvie Pozemné stavby a Odhad hodnoty nehnuteľností, 
Jedná sa o prevod pozemku:
· z vlastníctva Mesta Trnava, Hlavná č. 1, 917 01, IČO: 00 313 114, parcela registra „C“ č. 6295/58, druh pozemku ostatná plocha s výmerou 41 m2, oddelený z pozemku parcela registra „E“ č. 976 s celkovou výmerou 10641 m2 druh pozemku záhrada, evidovaná na mape určeného operátu, zapísaná na LV č. 5000 v k. ú. Trnava, v meste Trnava do vlastníctva spoločnosti Západoslovenská distribučná, a. s., Čulenova 6, 816 47 Bratislava, IČO: 36 361 518. 
Návrh na vklad do katastra nehnuteľností a všetky náklady s tým spojené, bude znášať investor stavby t. j. spoločnosť  BOTRAN, s. r. o., Oravská 10, 821 09 Bratislava, IČO: 53 364 694, ktorá bude zároveň aj platiteľom kúpnej ceny.
Podľa zákona č. 138/1991 Zb. o majetku obcí v znení neskorších predpisov sa schvaľuje prevod majetku mesta podľa § 9a ods. 15) písm. f) zákona ako prípad hodný osobitného zreteľa trojpätinovou väčšinou všetkých poslancov.
Dôvody hodné osobitného zreteľa v súlade so zákonom č. 138/1991 Zb. o majetku obcí v znení neskorších predpisov a v zmysle Zásad spočívajú v tom, že ide o:
· prevod pozemku s malou výmerou do 200 m2 (§ 5, ods. 2 písm. a) Zásad)
· ak nemožno objektívne predpokladať, že by majetok mesta mohla účelne nadobudnúť iná osoba, než tá ktorej sa majetok mesta navrhuje previesť (§ 5, ods. 2 písm. i) Zásad)
· ak sa prevodom majetku mesta zabezpečuje využívanie rozvodov inžinierskych sietí – elektrickej sústavy, telekomunikačnej, plynovej sústavy, vodovodnej alebo kanalizačnej sústavy vrátane príslušenstva (§ 5, ods. 2 písm. n) Zásad)
Jedná sa o predaj pozemku p. č. 6295/58 s výmerou  41 m2 (oddelený podľa GP č. 45/2025), na ktorom sa bude realizovať výstavba novej trafostanice, ktorá bude vo vlastníctve Západoslovenskej distribučnej, a. s. spolu s jej ochranným pásmom a vzhľadom na výmeru, tvar a umiestnenie pozemku je predpoklad, že iný vlastník by nevedel účelne tento pozemok využiť. 
Návrh na schválenie predaja majetku v zmysle vyššie uvedeného bude predložený na zasadnutie Mestského zastupiteľstva Mesta Trnava dňa 22. 9. 2026, ktorému prináleží definitívny súhlas pri nakladaní s majetkom mesta Trnava.
Zverejnené od 4. 9. 20266 do 22. 9. 2026.
V Trnave 7. 8. 2026
Spracovala: Mgr. Gabriela Bučányová, OM MsÚ v Trnave

